Kedves Kornya István,

Nagy örömmel olvastam az ön szándékát, miszerint a Tündöklő Jeromos című színpadi művünkről készítene cikket a Nemzeti Magazin következő kiadásához.

A díszletterv és a jelmezek megálmodásakor kifejezetten figyeltünk arra, hogy alapozzanak a dráma tényleges helyszíneire és karaktereire. A dráma Erdélyben játszódik, ezért nagy hangsúlyt fektettünk a népviseleti jelmezek gondos összeválogatására. A nyitóhelyszín a községház, amelyről a mű elején elég részletes leírást kapunk hordókról, ládákról és korsókról. Ezeket a tárgyakat próbáltuk beleépíteni a díszletbe. Nagy szerencsénk van, hiszen Tamási semmit se bízott a képzeletünkre, és ezt próbáltuk a díszlet megtervezésekor is kihasználni.

A mű során megismert szereplők egytől egyig mind változatosak és erős karakterjellemekkel rendelkeznek. Erre a színészeink válogatásakor is nagyon odafigyeltünk. Vegyük például Jeromos, a mű főszereplője, elsőnek jó szándékúnak és nagylelkűnek tűnhet, de a mű előrehaladtával kiderül, hogy ez egy álca és belül egy ravasz, rossz szándékú, mondhatni sunyi ember. Ennek a szerepnek eljátszására emiatt nem is tudtunk volna jobb művészt választani, mint Nagy István. Pont ugyanígy történt Farkas Sándor-Csabával, aki végül Bajna Gábor szerepére lett bevállogatva. Gábor volt az a karakter, aki képes volt szembenézni magával az ördöggel és a saját népét védelmezni, bármi legyen is az ára.

Nem szeretnék bármilyen poént lelőni az olyan olvasók számára, akik még nem olvasták ezt a Tamási remekművet, de talán annyit el szabad árulnom, hogy Jeromos maga volt az ördög. Mindenkinek megvan a maga valahol rémisztő és ijesztő benyomása az ördög szó hallatán és bár ez most meglehet még nyomasztóbban fog hangzani, de ezt szerettük volna a színpadon is demonstrálni, még pedig a mű legfontosabb jeleneténél, Jeromos eltűnésénél. Olyanokon gondolkodtunk mit például gőzgépek, különböző megvilágítások és hangulatfokozó hangok bevetése. De ennél többet nem árulhatok el, valami titokzatosságnak az előadásra is kell maradnia.

Szerintem erről a műről elmondható az, hogy ahány olvasó, annyi féle üzenet. Lehet az a dráma üzenete, hogy a becsület fontosabb, mint a pénz, és mindig is fontosabb marad, de akár úgy is lehet értelmezni, hogy minden jóban van valami rossz. Nem lehet a rózsaszín ködben táncolni, hogyha miután elmúlt a köd rájössz, ez valójában a pokol. A színpadi előadás során egyetlen célunk volt. Minden egyes néző, aki a függönyök elhúzása előtt elfoglalja helyét, minden Tamási és színpad rajongó úgy érezze, hogy ez a darab neki szól. Bármilyen módon gondolkodhatnak, bármi lehet számukra a mű üzenete ők azt meg fogják érteni és meg fogják kapni előadásunk során. Szóval szeretném önöket, az olvasókat, bíztatni, hogy jöjjenek el és nézzék meg a Nemzeti Színházba, ígérem önnek fog szólni.

Még egyszer nagyon köszönöm a Nemzeti Magazinnak a megkeresést,

Török Viola